als_Latn dik_Latn sag_Latn
07/06/2017
Kandidati mesatar i Republikës së re është 42.4 vjeç, ndërsa mosha mesatare e kandidatëve të Partisë Socialiste rezulton 44.4 vjeç. Por këto janë të dhënat mesatare për të gjithë kandidatët, e cila ndikohet shumë nga të rinjtë që partitë vendosin në vendet e fundit për të plotësuar listat.
Ndaj Top Channel hulumtoi moshën mesatare posaçërisht për kandidatët që janë renditur në vendet e mundshme fituese dhe përfundimi ndryshon jo pak.
Më saktësisht, për LSI mosha mesatare e kandidatëve që me gjasa do të zgjidhen deputetë është 47.25 vjeç, për Partinë Demokratike 47.8 vjeç, ndërsa për PS 48.9 vjeç.
Në të vërtetë listat e partive janë të mbushura me të rinj. Numri i kandidatëve nën 35 vjeç, që përkon dhe me moshën mesatare të popullsisë varion nga 37 vetë në listën e Partisë Socialiste deri në 65 vetë në atë të Partisë Demokratike.
Por të dhënat tregojnë se shumë pak prej tyre do të ulen në karrigen e deputetit. Sipas shifrave, në LSI numri i kandidatëve nën 35 vjeç që kanë mundësi për t’u zgjedhur deputet varion nga 3 deri në 7 vetë; në PD pritet të zgjidhen 3 deri në 6 deputetë nën 35 vjeç; ndërsa në PS numri i deputetëve që përfaqëson moshën mesatare të vendit pritet të jetë vetëm 2 deri në 4 vetë.
Partive shqiptare përgjithësisht u pëlqen të reklamohen si përfaqësuese e të rinjve. Por faktikisht parlamenti i ardhshëm i Shqipërisë nuk pritet të ketë më shumë se 10 për qind të deputetëve në moshën 35 vjeç e poshtë.
/ Top Channel
- Forcat Speciale zbulojnë sekretet
- Adriana Lima, pushime me shkrimtarin turk në Bodrum
- Milan, 70 mln euro për Moratan
- 45 minuta dhe Sadiku bën për vete polakë (VIDEO)
- Një puthje për Justin?!
- Natasha garanton sukses!
- Përplasen 3 automjete në Lezhë-Shkodër, 1 i vdekur, 6 të plagosur
- Mercedes dominon në Silverstone, Ferrari e katranos në fund
- “Vettingu nis në shtator”
- Mjekët: Pse mbyten pushuesit
unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn